CELEX: 62018CN0549
Language: fi
Date: 2018-08-27 00:00:00
Title: Asia C-549/18: Kanne 27.8.2018 – Euroopan komissio v. Romania

22.10.2018   
            
            
               FI
            
            
               Euroopan unionin virallinen lehti
            
            
               C 381/17
            
         
      Kanne 27.8.2018 – Euroopan komissio v. Romania
      (Asia C-549/18)
      (2018/C 381/18)
      Oikeudenkäyntikieli: romania
      
         Asianosaiset
      
      
         Kantaja: Euroopan komissio (asiamiehet: T. Scharf, G. von Rintelen, L. Radu Bouyon)
      
         Vastaaja: Romania
      
         Vaatimukset
      
      
                  —
               
               
                  todettava, että Romania ei ole noudattanut rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta 20.5.2015 annetun Euroopan parlamentin ja neuvoston direktiivin 2015/849/EU (1) 67 artiklan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä 26.6.2017 mennessä tai se ei ole ainakaan toimittanut kyseisiä säännöksiä komissiolle
               
            
                  —
               
               
                  Romania on velvoitettava SEUT 260 artiklan 3 kohdan määräysten nojalla maksamaan direktiivin 2015/849/EU saattamiseksi osaksi kansallista oikeusjärjestystä toteutetuista toimenpiteistä ilmoittamisen laiminlyönnin vuoksi uhkasakkoa 21 974,40 euroa jokaiselta päivältä, jonka laiminlyönti jatkuu tässä asiassa annettavan tuomion julistamispäivästä lähtien
               
            
                  —
               
               
                  Romania on velvoitettava SEUT 260 artiklan 3 kohdan nojalla maksamaan kiinteämääräinen hyvitys, jonka määrä on 6 016,80 euroa päivältä kerrottuna niiden päivien lukumäärällä, jotka sisältyvät ajanjaksoon, joka on alkanut kyseessä olevan direktiivin saattamista osaksi kansallista oikeusjärjestystä koskeneen määräajan päättymispäivää seuranneena päivänä ja jatkuu siihen päivään asti, jona Romania täyttää velvoitteensa, tai, jollei velvoitteita täytetä, unionin tuomioistuimen tuomion julistamispäivään asti, kuitenkin siten, että kiinteämääräisen hyvityksen määrä on vähintään 1 887 000 euroa
               
            
                  —
               
               
                  Romania on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      
                  1.
               
               
                  Direktiivin 2015/849/EU 67 artiklan mukaan jäsenvaltioiden oli saatettava direktiivin noudattamisen edellyttämät lait, asetukset ja hallinnolliset määräykset voimaan 26.6.2017 mennessä. Koska Romania ei ole ilmoittanut niiden saattamiseksi osaksi kansallista oikeusjärjestystä toteutetuista toimenpiteistä, komissio on päättänyt saattaa asian unionin tuomioistuimen käsiteltäväksi.
               
            
                  2.
               
               
                  Kanteessaan komissio vaatii unionin tuomioistuinta velvoittamaan Romanian maksamaan kiinteämääräisen hyvityksen ja uhkasakkoa SEUT 260 artiklan 3 kohdan nojalla.
               
            
         (1)  EUVL 2015, L 141, s. 73.